Nr. L 216/18 De Europæiske Fællesskabers Tidende 26. 8. 93 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 9. juli 1993 om bemyndigelse af visse medlemsstater til at indrømme undtagelser fra visse bestemmelser i Rådets direktiv 77/93/EØF, for så vidt angår træ af nåletræer (Coniferales) med oprindelse i Norge, Sverige, Finland eller Polen (Kun de spanske, græske, engelske, franske, italienske og portugisiske udgaver er auten- (93/462/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 77/93/EØF af 21. december 1976 om foranstaltninger mod indslæbning i Fællesskabet af skadegørere på planter eller plantepro- dukter, og mod deres spredning inden for Fællesskabet ()), senest ændret ved direktiv 93/19/FØF (?), særlig artikel 14, stk. 3, tredje led, under henvisning til anmodning fra Det Forenede Kongerige, og ud fra følgende betragtninger : I henhold til direktiv 77/93/FØF må træ af nåletræer (Coniferales), herunder træ, der ikke har bevaret sin natur- lige runding, såfremt det drejer sig om træ af Pinus L., med oprindelse i europæiske tredjelande ikke føres ind i visse beskyttede zoner i Fællesskabet, medmindre det er ledsaget af de i artikel 7 eller 8 i nævnte direktiv omhand- lede certificater, hvoraf det fremgår, at de særlige krav vedrørende indførelse i og flytning inden for disse beskyt- tede zoner af nævnte træ er opfyldt; () EFT nr. L 26 af 31. 1. 1977, s. 20. () EFT nr. L 96 af 22. 4. 1993, s. 33. der indføres jævnligt træ af nåletræer (Coniferales) til Fællesskabet med oprindelse i Norge, Sverige, Finland eller Polen ; når det gælder afbarket træ eller træ, der er blevet ovntørret, således at vandindholdet ligger under 20 % i forhold til tørstoffet på fremstillingstidspunktet, ved hjælp af en proces, hvor tid og temperatur er afpasset efter hinanden og således identificeret ved et passende mærke, udstedes der normalt ikke plantesundhedscerti- fikat i de pågældende lande ; når det gælder indførsler fra Norge, Sverige, Finland og Polen til Det Forenede Kongerige, har Kommissionen på grundlag af de oplysninger, Det Forenede Kongerige har givet, fastslået, at der er blevet indført et officielt godkendt og overvåget program for udstedelse af »Mill certificates of debarking« for at sikre ordentlig afbarkning og mindske faren for skadegørere ; hvad angår indførsler af træ, der har undergået den nævnte ovntørring, fra de pågældende tredjelande, har Kommissionen fastslået, at der vil blive indført et officielt godkendt og overvåget program for udstedelse af »Kiln drying certificates« for at sikre ordentlig ovntørring og mindske faren for skadegørere ; faren for spredning af skadegørere mindskes, hvis træet er ledsaget af et »Mill certificate of debarking« eller et »Kiln drying certificate« udstedt under det pågældende program ; Kommissionen vil drage omsorg for, at Norge, Sverige, Finland og Polen stiller alle de tekniske oplysninger til rådighed, der er nødvendige for at kunne vurdere, hvordan afbarkningsprogrammet eller ovntørringspro- grammet fungerer ;